钦定古今图书集成/明伦汇编/官常典/第735卷 > 云奇
## 钦定古今图书集成/明伦汇编/官常典/第735卷 > 云奇

按《南海县志》：“奇，南海人。洪武间，内使守西华门。时丞
相胡惟庸谋逆，其居第去门甚迩，奇密知其事，冀因
隙以发。未几，惟庸所居井涌醴泉，邀上往幸。銮舆出，
奇走冲跸道，勒马衔言，气力勃崒，舌鴂不能达意。上
怒，左右乱挝，捶折右臂，犹奋指贼臣第，弗为痛。上乃悟，登城眺顾，则见彼第内壮士，衷甲伏屏帏间数匝”，
亟返棕殿，罪人一一就缚，召奇息已绝矣。上追悼，加
赠司礼监太监，赐葬于钟山之西，命有司春秋致祭，
给六人备岁时洒扫。